Vestre Bug

Vestre Bug (ukrainsk Західний Буг, Zakhidnij Bug, russisk Западный Буг, Zapadnyj Bug), kalla Vestre Bug for å skilje ho frå Søndre Bug, er ei elv som renn frå sentrale område av Ukraina og vestover. Ho dannar så grensa mellom Ukraina og Polen, og vidare langs grensa mellom Polen og Belarus. Ho renn til slutt ut i Narew nær Serock (eigentleg den kunstige innsjøen Zegrze). Delen mellom innsjøen og elva Wisła vert stundom kalla Bugo-Narew. Wisła renn vidare mot Austersjøen

Bug er 772 km lang (587 km i Polen) og er den fjerde lengste elva i Polen. Nedslagsfeltet er 39 420 km² (19 284 km² i Polen). Ho er knytt til elva Dnepr gjennom Dnepr-Bug-kanalen.

Tradisjonelt vart Bug sett på som ei etnografisk grense mellom ortodokse og katolske folk. Bug var grensa mellom tyske og russiske styrkar under invasjonen av Polen i 1939 under Den andre verdskrigen.

mini|venstre|Bug ved Drohiczyn

 Sideelvar 

Poltva, Sołokija, Bukowa, Huczwa, Uherka, Włodawka, Krzna, Liwiec, Ług, Mukhavets, Leśna, Nurzets, Brok

Kategori:Elvar i Belarus
Kategori:Elvar i Ukraina
Kategori:Elvar i Polen
Kategori:Internasjonale elvar i Europa
Kategori:Grenseelvar
Kategori:Den belarusisk-ukrainske grensa
Kategori:Den belarusisk-polske grensa
Kategori:Den polsk-ukrainske grensa